
1. Bevezető

A magyar középiskolásokat manapság foglalkoztató kérdések között – a pályaválasztás mellett – talán a legfontosabb az idegen nyelvek tanulásának problémája, s ezen belül is a nyelvtanulás eredményessége, amely a jövőben elengedhetetlen feltétele lesz a felsőoktatásba való belépésnek.
Az új felvételi szabályok 2020-tól az idegen nyelvek területén bemeneti követelményként sikeres emelt szintű érettségi vizsgát vagy nyelvvizsgát írnak elő. A törvényi változás természetesen nem csak az érintett korosztály és a szakemberek figyelmét irányította az iskolai nyelvoktatásra; a laikus közvélemény is szívesen formál véleményt a kérdésről, s olykor a szélsőséges megnyilvánulások sem ritkák.
Az eredményes nyelvtanulásnak igen sok tényezője van; a tanár felkészültsége, nyelvtudása, módszertani megújulási hajlandósága, de az intézményi háttér és további külső tényezők mellett a nyelvtanulási keret alanyaként ott vagyunk mi, diákok is. 
Dolgozatomban éppen a diákok oldaláról szeretném megvizsgálni a nyelvtanulási folyamat kérdését, ezen belül is azt, hogy a nyelvtanulási motiváció milyen elemekből tevődik össze, hogyan képes biztosítani vagy kiegészíteni, erősíteni az elvárt eredményességet, s egyénenként milyen összefüggések, illetve eltérések mutatkoznak az első és a második idegen nyelv tanulásának során.
Kutatásom alapötletét az az időszak adta, amikor a középiskolába lépve társaimmal együtt ki kellett választanom a tanulandó második idegen nyelvet. Tanulságos volt látni, hogy a diákokat milyen tényezők motiválják a döntésben, mennyire számított választásukban a vélt hasznosság, a szépség vagy éppen a feltételezett könnyen tanulhatóság. A középiskolába lépve azután csupán néhány hónap elteltével jelentős különbségek rajzolódtak ki, nem csupán a heterogén első nyelvi csoportokban, hanem az újonnan alakult második nyelvi tanulói közösségekben is. Azt feltételeztem, hogy a korai lemorzsolódást, feladást – sok más tényező mellett – jelentősen befolyásolhatja az egyén belső és külső motivációja, elköteleződése, önbizalma és céljai. Ennek a jelenségnek a jobb megértéséhez a szakirodalom megismerése után kérdőívet készítettem, melyet on-line formában tettem közzé. Dolgozatom ennek a felmérésnek az eredményeit elemzi, összegzi.
2. A motiváció fogalma, összetevői

Napjainkban a globalizáció, az Európai Unióba való belépésünk és sok egyéb gazdasági és politikai hatás következményeként egyre fontosabbá és szükségesebbé válik az idegen nyelvek ismerete. A globalizáció eredményeként bizonyos nyelv vagy nyelvek hosszú időre kiemelkednek a többi közül, s ezek a kommunikációs eszközök azután a világgazdaság, a környezetvédelem, a turizmus, a tudomány és más fontos területek legfőbb közvetítőjévé válnak, így ismeretük alapkövetelmény lesz a munkaerőpiacon való elhelyezkedéshez, a társadalmi mobilitáshoz. Ezt az igényt felismerve egyre nagyobb szerepet kap az idegen nyelvek tanulása a közoktatási rendszerben is. 
Az alábbi ábra a magyarországi tanulói létszámokat illusztrálja az idegen nyelvek szempontjából (1) (1. ábra). Az adatok jól mutatják, hogy bár a demográfiai krízis következtében abszolút értelemben csökkenő számokat kapunk, összességében azonban a középfokú oktatásban nő az idegen nyelvek tanulásához való hozzáférés.
	Tanév
	Általános iskola
	Szakiskola
	Gimnázium
	Szakközépiskola

	1990/1991
	821 555
	25 072 
	235 190 
	201 496

	2001/2002
	625 730
	82 303 
	322 884 
	243 113

	2005/2006
	600 309
	97 591 
	347 086 
	247 764

	2009/2010
	504 739
	102 498 
	343 164 
	233 752

	2013/2014
	552 589
	85 815 
	330 163 
	198 0


1. ábra: Nyelvtanulók számának változása évenként, iskolatípusonkénti bontásban
Az utóbbi évtizedekben tehát egyre nőtt az érdeklődés a nyelvelsajátítás iránt, ami egyértelműen megmutatkozik a nyelvtanulással kapcsolatos központi statisztikákban (2) is (2. ábra). Ennek a folyamatnak a gyakorlati következménye az lett, hogy a gimnáziumokban legalább két idegen nyelv tanulása vált általánosan kötelezővé.
	Megnevezés
	      Szakiskola
	Gimnázium
	Szakközépiskola

	nyelvtanulók száma (fő)
	102 915
	201 365
	216 305

	ebből
egy nyelvet tanul (%)
	99,4
	17,4
	89,2

	két nyelvet tanul (%)
	0,6
	81,4
	10,6

	három nyelvet tanul (%)
	0,0
	1,2
	0,1


2. ábra: Nyelvtanulók száma és aránya iskolatípusonként, tanult nyelvek száma szerinti bontásban, 2008
A német és az angol továbbra is a legnépszerűbb nyelvek, melyeket a francia, az olasz és a spanyol követ (3) (3. ábra).
	Megnevezés
	Szakiskola
	Gimnázium
	Szakközépiskola

	angol
	47 146
	163 273
	129 342

	német
	32 816
	110 393
	53 501

	francia
	561
	17 420
	1 645

	olasz
	37
	12 551
	830

	spanyol
	0
	9 541
	575


3. ábra: Nyelvtanulók száma iskolatípusonként, nyelvek szerinti bontásban, 2014/2015*
*Egy tanuló annyiszor szerepel a kutatásban, ahány nyelvet tanul. Nemzetiségi nyelvoktatás nélkül.
A globalizáció mára azt eredményezte, hogy az angol nyelv emelkedett világnyelvvé, ismerete nagyon sokszor alapfeltétel egy állás megpályázásához, hiszen az angol a legfontosabb közvetítő nyelv Európában és az egész világon egyaránt. Magyarországon az első idegen nyelv tanítását az általános iskolák többségében negyedik osztálytól kezdik el, de számos olyan óvoda is működik hazánkban, melynek pedagógiai programjában találhatunk angol nyelvű foglalkozásokat.
Az angol meghatározó szerepét a mindennapi életben talán a nyelvvizsgák (4) (4. ábra) magas száma bizonyítja legjobban. Az alábbi ábráról leolvasható, hogy Magyarországon az utóbbi években az angol nyelvű nyelvvizsgák száma a legmagasabb; évente átlagosan 91 355 sikeres angol vizsga zajlik. Ezt a német követi évenkénti átlagos 27 957 új nyelvvizsgával. A francia, az olasz és a spanyol sikeres nyelvvizsga-alkalmak ugyanakkor nagyságrendekkel kisebb adatokkal szerepelnek a statisztikákban.
	Nyelv
	2011
	2012
	2013
	2014
	2015
	2016
	2017
	2018
	összesen

	angol
	111 768
	97 590
	88 521
	85 409
	96 615
	96 041
	83 796
	80 579
	 740 319

	német
	38 104
	32 324
	28 530
	26 993
	28 310
	27 842
	23 544
	20 477
	 226 124

	francia
	3 438
	2 838
	2 237
	2 185
	1 981
	2 020
	1 657
	1 382
	17 738

	olasz
	1 877
	1 488
	1 287
	1 291
	1 298
	1 226
	994
	948
	10 409

	spanyol
	1 583
	1 324
	1 166
	1 155
	1 279
	1 306
	1 283
	1 118
	10 214

	orosz
	619
	565
	466
	495
	483
	490
	471
	440
	4 029


4. ábra: Nyelvvizsgák száma évenként, nyelvek szerinti bontásban
Felmerülhet ugyanakkor a kérdés: az iskolai kötelezettségek teljesítésén túl vajon miért tanulunk ilyen sokan az angolon kívül akár több nyelvet is, és a nyelvtanulók milyen kritériumok alapján választanak a rendelkezésre álló lehetőségek közül.
A nyelvtanítással és –tanulással kapcsolatos szakirodalom már évtizedek óta foglalkozik a nyelvtanulási motiváció meghatározásával, valamint a motivációnak a nyelvtanulás folyamatára gyakorolt hatásaival. Ebben a témában az első nemzetközi visszhangot kiváltó kutatást Robert Gardner végezte (Gardnert idézi Csizér 2007), aki vizsgálatában motivációjuk alapján a nyelvtanulókat két csoportba sorolta, Gardner továbbá meghatározta az integratív és instrumentális motiváció fogalmát és e két tényezőnek a nyelvtanulásban betöltött szerepét.
Csizér (2007) megfogalmazásában: ,,az integratív motiváció az adott nyelvvel, beszélőivel, illetve kultúrájával való azonosulást határozza meg, és ennek mértéke hatással van arra, hogy a diákok mennyi energiát hajlandóak az adott nyelv tanulására fordítani”. Tehát az integratív motivációval rendelkező tanulók azért választják és tanulják a nyelvet, mert pozitívan viszonyulnak az adott nyelvet anyanyelvükként beszélőkhöz, kultúrájukhoz, szokásaikhoz, stb. (Nikolov 2003).
Az instrumentális (eszközjellegű) motiváció ezzel szemben a tárgyi, vagyoni célok (pl.: magasabb fizetés, jobb állás) elérésének vágyával vagy éppen a nem kívánt események (pl.: munkahely elvesztésének veszélye) elkerülésének céljával ösztönzi nyelvtanulásra az egyént. Ezek alapján tehát az instrumentális orientációval jellemezhető nyelvtanulók a nyelvet eszköznek tekintik céljaik és vágyaik elérésére (Nikolov 2003). Esetükben a nyelvválasztás általában nem függ össze személyes preferenciájukkal, inkább a nyelv hasznosságát, azaz azt a tényt veszik figyelembe, hogy milyen előnyeik származhatnak az adott nyelv ismeretéből.
Bár Gardner idézett kutatásában ez a két motivációs orientáció összeférhetetlen egymással, a későbbi vizsgálatok azt bizonyítják, hogy az integratív és instrumentális motiváció gyakran egészíti ki egymást.
A nyelvtanulási motiváció további fontos összetevője lehet a nyelvi önbizalom, melyet mások mellett először Richard Clément vizsgált. Clémentet idézve Csizér a következőképpen definiálja a nyelvi önbizalom fogalmát: ,,[a nyelvi önbizalom] azt írja le, hogy a nyelvtanuló mennyire bízik abban és hiszi azt, hogy olyan képességekkel rendelkezik, amelyek lehetővé teszik, hogy megtanuljon egy idegen nyelvet, vagyis a kitűzött célok megvalósításához szükséges feladatokat sikeresen elvégezze” (Csizér 2007). Clément elmélete szerint a nyelvtanuló saját képességeiről alkotott előzetes elképzelései tehát nagyban befolyásolhatják vagy akár előre meghatározhatják nyelvtanulásának sikerességét.
Dörnyei 2005-ben megjelent művében egy újabb motivációs elem vizsgálatának bevezetését ajánlja, melyet a szerző „Második nyelvi motivációs én-rendszer”-nek nevez, érvelésének ,,kiindulópontja az az elképzelés, hogy a hagyományos integratív motiváció dimenzióját az ideális nyelvi én-nel lehetne azonosítani. Az ideális nyelvi én azokat az elképzeléseket és vágyakat tartalmazza, amelyeket a nyelvtanuló mindenáron el szeretne érni” (Csizér 2007). Tehát ha a nyelvtanuló ideális nyelvi énjének része az, hogy jól beszéli az adott nyelvet, vagyis tervei, vágyai közt szerepel a nyelv mélyreható ismerete, akkor sikeresebb lesz nyelvtanulása annál, akinek a nyelvvel kapcsolatosan nincsenek hosszú távú elképzelései.
Bár a szakirodalom a motiváció több formáját és megjelenési módját is értelmezi és felismeri ezek meghatározó szerepét a nyelvtanulásban, mindeddig mégsem született egységes leírás, definíció a nyelvtanulási motiváció fogalmára. Ennek oka az lehet, hogy a motiváció több, személyenként változó tényezőtől is függ, így minden nyelvtanulónál más-más szempontok jelenhetnek meg forrásaként. 
Jelen kutatás célja azonban éppen az, hogy a nyelvtanulási motivációt mint különböző, az adott személyt döntéseiben befolyásoló, cselekvésre ösztönző jellemzők összességeként definiálja. A szakirodalom tanulmányozása nyomán és kutatásom kiindulópontjaként célszerűnek látszik egy új definíció megfogalmazása, mely a korábbiakban azonosított tényezőket új egységbe foglalja.
A nyelvtanulási motiváció mindazon, az adott nyelvtanulót befolyásoló tényezők összessége, mely az adott személy nyelvtanulásának sikerességét döntően határozza meg, s mely a nyelvtanulót a nyelv elsajátításával kapcsolatos aktív cselekvésekre ösztönzi. A nyelvtanulási motiváció jelentős befolyást gyakorol az adott személynek a nyelvtanulással kapcsolatos döntéseire, melyek magukban foglalják a nyelvtanulási módszereket, szokásokat, s magát a tanulandó nyelv kiválasztását. A motiváció kiterjed a nyelvtanuló saját képességeiről alkotott előzetes véleményére, az általa kitűzött célok megvalósíthatóságára, a célnyelvet beszélők kultúrája iránti pozitív attitűdre, valamint intenzitását befolyásolhatják külső, környezeti tényezők.
A nyelvtanulási motiváció vizsgálatával hazánkban is számos kutatás foglalkozik. Csizér Kata, Dörnyei Zoltán és Németh Nóra elemzésében (2004) a 13-14 éves korosztály nyelvtanulási motivációját vizsgálta 5 nyelv esetében 1993 és 2004 között 3 különböző alkalommal. A szerzők kutatásából kiderül, hogy a tanulók ítéleteiben a nyelveknek határozott fontossági sorrendjük van.  A megkérdezettek válaszai alapján az angol nyelv mind az integrativitás, mind az instrumentalitás szempontjából igen magas pontszámot ért el, míg a többi nyelv (német, francia, olasz és orosz) a 3 különböző időpontban felvett adatok alapján folyamatos csökkenést mutat a motiváció erősségének szempontjából. Az angol kivételével az összes nyelvnél tehát folyamatos visszaesés figyelhető meg a nyelvtanulási kedvben, ugyanakkor a kutatók megállapították, hogy a nyelvválasztásnál és a tanulásra fordítandó energiánál még mindig az integrativitásnak van meghatározó szerepe.
Dörnyeiék vizsgálatával egyidőben, 2003-ban Nikolov Marianne is publikált egy hasonló kutatást, melyben azonban a szerző éppen azt a következtetést vonja le, hogy az angol és a német nyelvet tanulók körében az instrumentalitás a legfőbb motiváló elem. Nikolov megállapítja továbbá, hogy az integrativitás jóllehet fontos szerepet játszik a nyelvtanulók motivációjában, ugyanakkor a vizsgált alanyok szabadidejükben keveset foglalkoznak a nyelv elsajátításával. A tanulmány további érdekes megállapítása, hogy az angol nyelvet tanulók lényegesen motiváltabbnak tűnnek a németet tanulóknál, aminek oka az is lehet, hogy az angol nyelvet tanulók több sikerélményt szereznek a tanulási folyamat során németes társaiknál.
Józsa Krisztián és Imre Ildikó Andrea (2013) tizenegyedikes gimnazisták körében végzett kutatásában ugyanakkor felhívja a figyelmet arra, hogy az idegennyelvi tudás, az idegennyelvi motiváció és az iskolán kívüli idegen nyelvű tevékenységek között azonos erősségű kölcsönös összefüggés áll, tehát ha a három tényező közül bármelyiket (akár negatív, akár pozitív irányba) megváltoztatjuk, az hatással lesz a többi tényezőre, valamint az eredményességre is.
Összefoglalva, a nyelvtanulási motivációval foglalkozó eddigi vizsgálatok megmutatták, hogy a motivációban egyaránt fontos mind az integrativitás, mind az instrumentalitás ösztönző ereje. Ezek alapján elmondható, hogy a két tényező együttes jelenléte lehet a nyelvtanulási sikeresség záloga. Ennek megfelelően kutatásomban leginkább olyan kérdéseket illesztettem kérdőívembe, melyek e két motivációs elemre irányulnak.
A kutatás megkezdése előtt hipotézisem szerint azoknál a diákoknál, akiknél mind az integratív, mind az instrumentális motivációs tényezők jelenléte tetten érhető, valamint akik megfelelő nyelvi önbizalommal rendelkeznek és ideális énjüknek része az, hogy jól beszélik az adott nyelvet, motivációjuk és pozitív attitűdjük hosszú ideig fenntartható, így eredményesebbek azoknál a társaiknál, akiknél ezen motivációs tényezők jelenléte nem vagy csak kevéssé szignifikáns.
3.  A kérdőíves kutatás 

3.1. A kérdőív és az adatfelvétel

Az adatfelvétel 2018. október 21. és 2018. december 11. között történt, a válaszadás természetesen önkéntességen és anonimitáson alapult. A megkérdezettek 14 – 19 év közötti magyar középiskolások voltak. Mindhárom középfokú oktatási intézmény-típusból (gimnázium, szakgimnázium, szakközépiskola) kaptam válaszokat. A kérdőívre összesen 106 válasz érkezett.
A kérdőív szerkezeti felépítését tekintve négy fő részre bontható. Az első részben a demográfiai adatokat kérdeztem meg: a kitöltő életkorát, nemét, iskolatípusát, tagozatát, valamint szülei iskolai végzettségét, a szülők által beszélt nyelveket és azok használatának gyakoriságát. Ezek után a tanult nyelvekre vonatkozó adatokat vettem fel, többek között a válaszoló által iskolai keretek között tanult nyelveket, azok heti óraszámát, tanulásuk évfolyamra vonatkozó kezdési időpontját, a kitöltő által jelenleg (nem csak iskolai keretek között) tanult nyelveket, valamint figyelembe vettem azt is, hogy a megkérdezettek az iskolai órákon túl igénybe vesznek-e további nyelvtanulási lehetőségeket. Az ezt követő egységben a nyelvtanulási motivációt befolyásoló tényezőket vizsgáltam, ezek között is elsősorban a tanult nyelv választását befolyásoló tényezőket. Továbbá rákérdeztem arra is, hogy az adatközlő változtatna-e nyelvet és miért, ha erre lehetősége lenne, illetve hogy miért érzi esetlegesen közelebb magához az egyik nyelvet, mint a másikat. Vizsgáltam még a nyelvtanuló által választott nyelvelsajátítási, tanórán kívüli módszereket is, melyek sokat elárulhatnak a nyelvtanuló motivációjáról. Ezek után a válaszoló által iskolai keretek közt tanult első és második nyelvre külön-külön vonatkozó állításokat fogalmaztam meg, melyekkel kapcsolatban adatközlőim ítéleteket fogalmazhattak meg.
A kérdőív kitöltése során a válaszadóknak nyílt és zárt kérdésekre kellett választ adniuk, valamint az utolsó egységben a megfogalmazott állítást 1 – 5 skálán kellett értékelniük aszerint, hogy milyen mértékben értenek egyet az állítással, ahol az 1 az ,,egyáltalán nem értek egyet az állítással” választ jelentette, míg az 5 a ,,teljes mértékben egyetértek az állítással” értéket jelölte. A kérdőív szerkesztése során a nyelvtanuló által tanult első és második idegen nyelvet világosan megkülönböztettem egymástól.
A teljes kérdőív a függelékben olvasható.
3.2. Elemzés

3.2.1. Demográfiai adatok

Második nyelv

Félek megszólalni ezen a nyelven.

Első nyelv

Félek megszólalni ezen a nyelven.

A kérdőívre beérkezett 106 válaszadó kor, nem, valamint iskolatípus szerinti megoszlása a következő ábrákról (1., 2., 3. ábra) olvasható le.

Első nyelv

Félek írásban megnyilvánulni ezen a nyelven.

Második nyelv

Félek írásban megnyilvánulni ezen a nyelven.

Második nyelv

Csak akkor értek meg egy szöveget ezen a nyelven, ha (magamban) lefordítom.

Első nyelv

Csak akkor értek meg egy szöveget ezen a nyelven, ha (magamban) lefordítom.

[image: image18.emf]1 2 3 4 5

0

5

10

15

20

25

30

35

40

35

18

30

8

15

Első nyelv

Egy ismeretlen szónál jobb, ha a tanár megmondja a magyar megfelelőjét.

Második nyelv

Egy ismeretlen szónál jobb, ha a tanár megmondja a magyar megfelelőjét.

Második nyelv

Ki tudom következtetni egy ismeretlen szó jelentését a szövegkörnyezetből.


A szülők legmagasabb iskolai végzettsége erősen megoszló, ahogyan a szülők nyelvtudása, valamint a tanult nyelvek használati gyakorisága is erősen változó, számomra meglepő módon azonban a szülők által beszélt nyelvek között, bár gyakori volt az angol és a német, a napjainkban ritkábban oktatott nyelvek, mint például a francia, az olasz vagy a szláv nyelvek sokszor szerepelnek. Ezen felül több szülő is nemcsak egy, hanem akár kettő – három nyelvet is magas szinten beszél.
3.2.2. Tanult nyelvek

Első nyelv

Ki tudom következtetni egy ismeretlen szó jelentését a szövegkörnyezetből.

Második nyelv

Ha nem ismerek egy szót a szövegből, egyből leblokkolok és leragadok.

A válaszadók első idegen nyelvként legtöbbször az angolt jelölték meg, utána a német, spanyol, francia következett gyakoriság szerint. Második nyelvként legtöbben a németet, majd az angolt, olaszt és spanyolt jelölték meg. Öten oroszt tanulnak második idegen nyelvként, míg a válaszadók közül négy diák csak egy nyelvet tanul.

Első nyelv

Ha nem ismerek egy szót a szövegből, egyből leblokkolok és leragadok.

Első nyelv

Nekem fontosabb az, hogy megértsenek annál, hogy tökéletesen beszéljek.

Második nyelv

Nekem fontosabb az, hogy megértsenek annál, hogy tökéletesen beszéljek.

Első nyelv

Ennek a nyelvnek a megtanulása során számomra az a legfontosabb, hogy tökéletesen beszéljem a nyelvet.


Következő kérdésemmel azt vizsgáltam, hogy a válaszadók mikor kezdték el a nyelvek tanulását évfolyammal kifejezve. Mint ahogy az az ábrákról is leolvasható, az első idegen nyelv tanulása kezdésének időpontja erősen változó. Megfigyelhető, hogy többen már óvodában is elkezdték az idegen nyelv tanulását. Ennek a már fentebb is említett idegen nyelvű foglalkozásokat tartalmazó programú óvodák teremthették meg a lehetőségét. Több szülő annak reményében íratja egy ilyen óvodába gyermekét, hogy a kisgyerek alaposabb nyelvtudásra tehet szert, ha már egészen fiatal korától kezdve körülveszi őt ez az idegen nyelvi környezet. Emellett ma már egyre több általános iskola tantervében szerepel az első idegen nyelv oktatása akár első osztálytól kezdve. Ennek megfelelően a válaszadók nagy része már első és harmadik osztályban elkezdhette a nyelv tanulását, bár elmondható, hogy az első idegen nyelvet leggyakrabban negyedik osztályban kezdik el oktatni.

Második nyelv

Ennek a nyelvnek a megtanulása során számomra az a legfontosabb, hogy tökéletesen beszéljem a nyelvet.

Első nyelv

Ennek a nyelvnek a megtanulása során számomra az a legfontosabb, hogy sok szót ismerjek.

Első nyelv

Hanyadik osztályban kezdted el tanulni?

Második nyelv

Ennek a nyelvnek a megtanulása során számomra az a legfontosabb, hogy sok szót ismerjek.

Ezzel szemben a második idegen nyelv tanulását a legtöbben kilencedik osztályban kezdik el, hiszen általánosságban a középfokú oktatási intézmények, különösen a gimnáziumok képesek biztosítani tanulóik számára két nyelv tanulásának lehetőségét. Mégis megfigyelhető, hogy többen már kilencedik előtt (leggyakrabban hetedik osztályban) elkezdték a második idegen nyelvük elsajátítását.

Első nyelv

Ennek a nyelvnek a megtanulása során számomra a nyelvtanozás a legfontosabb.

Második nyelv

Ennek a nyelvnek a megtanulása során számomra a nyelvtanozás a legfontosabb.



A következőkben a heti óraszámot kérdeztem meg. Az első idegen nyelvnél a legtöbben heti 3, de sokan 4 vagy 5 tanórát jelöltek meg. Fontos azonban megjegyezni, hogy a válaszadók közül többen is ennél nagyobb heti óraszámban tanulják a nyelvet, ennek oka az lehet, hogy a kérdőívet kitöltők között többen is valamely nyelvi tagozat tanulói, akiknek óraszáma természetesen jelentősen magasabb azokénál, akik más tagozatra járnak. Ezen kívül többen is kitértek válaszukban arra, hogy jelenleg már nem tanulják iskolai keretek között a nyelvet, mivel általános iskola után nem folytatták tanulását, vagy mert előrehozott érettségi vizsgát tettek a nyelvből, így már nem kötelesek nyelvi órát látogatni.


A második idegen nyelvnél a legjellemzőbb szintén a heti 3 óra, itt azonban már jelentősen kevesebb azok száma, akiknek hetente háromnál több alkalommal van órájuk, valamint azok száma is, akik előrehozott érettségi vizsga megírásával vagy valamilyen más okból kifolyólag már nem tanulják a nyelvet.

A következő részben azt a kérdést tettem fel a kérdőívben, hogy a válaszadónak van-e lehetősége a nyelvórán anyanyelvi lektor segítségével tanulni. Az alábbi diagramról (10. ábra) leolvasható, hogy a döntő többségnek nincs erre lehetősége, vagy csak ritkán. 22 válaszadónak van nyelvi lektora, valószínűsíthető azonban, hogy nekik az iskola azért képes ezt a lehetőséget biztosítani, mivel valószínűleg emelt óraszámú nyelvi tagozat tanulói.

Ezt követően fontosnak tartottam megkérdezni, hogy a válaszadók milyen típusú különórára járnak (ha részt vesznek ilyen jellegű tevékenységben), mivel ez is jellemezheti a tanuló motiváltságát. A kérdőívet kitöltők közül 59 tanuló nem vesz részt ilyen jellegű tanórán kívüli foglalkozásban, míg 47-en igen. Ez nagyjából egyenlő arányt jelent, vagyis körülbelül minden második diák szükségét érzi annak, hogy az iskolai tanórán kívül más jellegű különórán is részt vegyen. 
A következő diagramról (11. ábra) leolvasható, hogy azok közül, akik járnak külön foglalkozásra, a legtöbben a magántanárt részesítik előnyben a szakkörrel és a nyelviskolával szemben, de fontos megjegyezni, hogy egy alany több választ is bejelölhetett ennél a kérdésnél.

Különóra


A továbbiakban megkérdeztem azokat, akik magántanárhoz járnak, hogy ennek miért érzik szükségét. Ahogy az az alábbi diagramról (12. ábra) is leolvasható, a legtöbben a nyelvvizsgára való felkészülés miatt járnak magántanárhoz, mivel az iskolai tanórákat nem érezték elegendőnek a sikeres nyelvvizsgához. Néhány válaszadó a gyakorlást (általában a nyelvtan alaposabb tanulmányozását), illetve beszédkészség fejlesztését nevezték meg a legfőbb okként, néhány kitöltő azonban azt jelölte meg okként, hogy szeretne alaposabb tudásra szert tenni, illetve meglévő ismereteit szeretné fejleszteni, egyszóval őket a tudásvágy hajtja.

Végül a ,,Tanult nyelvek” rész lezárásaként a válaszadó által jelenleg (nem csak iskolai keretek között) tanult idegen nyelveket kérdeztem meg. Természetesen az angol a leggyakrabban tanult nyelv, a válaszadók 99%-a tanulja. Az angol után a német is népszerű a középiskolások körében. A spanyolt, olaszt és franciát gyakran oktatják középiskolában második idegen nyelvként, a diákok azonban egyre nagyobb érdeklődést mutatnak a távol-keleti nyelvek iránt, mint például a koreai, a kínai és a japán. 

3.2.3. A nyelvtanulási motivációt befolyásoló tényezők

Ebben a részben a nyelvtanulási motiváció középiskolásoknál megjelenő elemeit vizsgáltam a nyelvválasztást befolyásoló tényezők tükrében. Fontos megjegyezni, hogy itt  is élesen elkülönítettem egymástól az első és a második idegen nyelvre vonatkozó tényezőket, adatokat. Ebben a részben a kérdések döntő többségénél a válaszadók több válaszlehetőséget is megjelölhettek.
Elsőként a döntés meghozatalának legfontosabb körülményeit mértem fel a két idegen nyelvnél, pontosabban azt, hogy ki hozta meg maga a döntést a tanulandó nyelv kiválasztásánál. Érdemes megfigyelni a két nyelv választásánál felmerülő körülmények közti különbséget. Az első idegen nyelvnél a ,,csak ez a lehetőség volt” opció volt a leggyakoribb válasz, hiszen a legtöbb általános iskolában csak egy nyelvet oktatnak, ami általában az angol. Ritka, amikor egy általános iskolában lehet választani kettő vagy több nyelv közül, ha ez mégis előfordul, ma már az angol és a német nyelv a két lehetséges választás, bár olyan iskolák is léteznek, ahol például a francia nyelvet oktatják, illetve városomban működik egy iskola, ahol az olasz nyelv is választható már első osztálytól. Ha mégis van választási lehetőség, a döntést sok esetben a szülő hozza meg.

Mindezzel ellentétben (ahogy az az alábbi diagramról (2. ábra) is leolvasható) a második idegen nyelv kiválasztásánál a középiskolában a többség maga dönthetett a nyelv mellett, ebbe csak ritkábban szólt bele a szülő. Megfigyelhető, hogy míg az első nyelvnél a többség nem választhatott, és csak azt az egy nyelvet volt lehetősége tanulni, addig a második idegen nyelv kiválasztásánál felmerülő körülményeknél már nagyon kevesen jelölték meg a ,,csak ez a lehetőség volt” opciót válaszként. Ennek oka az, hogy mára már a gimnáziumokban általánosan elterjedt, hogy egyszerre több nyelvet is oktatnak iskolai órák keretein belül, így a diákoknak lehetőségük van több nyelv közül kiválasztani a második nyelvüket, míg a szakgimnáziumok esetében jelentősen ritkább kettőnél több nyelv oktatása, hiszen többnyire csak az angol és német nyelv tanulására van lehetőségük ezen típusú középfokú oktatási intézmények tanulóinak. 

Ezt követően a döntést befolyásoló tényezőket vizsgáltam azoknál, akik maguk dönthettek a nyelvről. Megfigyelhető, hogy a többség az első idegen nyelvét a hasznossága miatt választotta, és csak kevesen jelölték meg a nyelv iránti pozitív attitűdre vonatkozó tényezőket (pl.: tetszett a nyelv; tetszett a nyelvet beszélők kultúrája, zenéje). Ennek magyarázata az lehet, hogy az első idegen nyelvként általában az angol vagy a német nyelvek választhatóak, melyek ismerete általános követelmény szinte bármilyen szakmában, hiszen a globalizáció során világnyelvvé emelkedve az angol és a német nyelv lett a legfontosabb közvetítő nyelv Európában. Ezek alapján mind az angol, mind a német nyelvet szinte kivétel nélkül mindenki a hasznossága és szükségessége miatt tanulja, így nem meglepő, hogy az első nyelv kiválasztásánál is ez volt a legmeghatározóbb szempont.

Első nyelv

Döntést befolyásoló tényezők


Az előbbiekkel ellentétben viszont a második idegen nyelv kiválasztásánál bár a hasznosság is rendkívül gyakran megjelölt, fontos tényezőnek számít, a legmeghatározóbb választási szempont mégis a nyelv iránti pozitív attitűd. Ezt azzal magyarázhatjuk, hogy míg az első nyelv választásánál a lehetőségek erősen korlátozottak, és az oktatott nyelvek a hasznosságuk miatt fontosak, és gyakran megjelennek a mindennapi életben is, addig második idegen nyelvként (főként gimnáziumok tanulói esetében) a választható nyelvek közül sokat nemcsak hasznosságuk, hanem népszerűségük miatt oktatnak, valamint ezek a nyelvek nem olyan elemi részei a mindennapi életünknek, mint ahogy az angol vagy a német, így sok diák szemében ezek a nyelvek érdekesebbnek és izgalmasabbnak hatnak. Ezen felül (ahogy az az előző kérdésből kiderült) a második nyelv választásánál a szülők kevésbé meghatározó szerepben állnak a döntéshozatalnál, a diák többnyire maga választja ki a nyelvet. Így a tanulónak lehetősége van érzelmi alapon dönteni a választandó nyelvről, bár (ahogy az a diagramról (4. ábra) leolvasható) sokan ennek ellenére mégis a hasznosság alapján döntenek. Ebből arra következtethetünk, hogy a középiskolások körében a nyelvválasztásnál mind az integratív, mind az instrumentális nyelvtanulási motivációnak meghatározó szerepe van.

Második nyelv

Döntést befolyásoló tényezők



Ezután a következő kérdést tettem fel a válaszadónak: Ha újra választhatnál, most is ezt a második nyelvet választanád? A kérdőívet kitöltők közül 20% gondolta úgy, hogy inkább másik nyelvet választana, mert megbánta döntését. Ennek okára rákérdezve a leggyakoribb indok maga a tanár volt, de sokan azzal magyarázták véleményüket, hogy nem tetszik nekik a nyelv, vagy túl nehéz, valamint hogy túl gyors az ütem, amit diktálnak, esetleg hogy már nem látnak ebben a nyelvben annyi lehetőséget, mint amikor kiválasztották. Ezek az indokok az integratív motiváció hiányára utalnak, vagyis azok, akik a nyelv és beszélői iránti pozitív attitűd alapján választottak, kisebb arányban bánták meg később döntésüket. Ezek alapján elmondható, hogy az integratív beállítottsággal jellemezhető tanulók nagyobb eséllyel maradnak motiváltabbak és érnek el több sikert a nyelvtanulás folyamata során, mint azok, akik instrumentális motiváció alapján választanak nyelvet.Ezt követően arra kérdeztem rá, hogy a tanuló közelebb érzi-e magához az egyik nyelvet a másiknál. A válaszadók nagy része közelebb érzi magához az egyik nyelvet, többnyire az elsőt. Amikor ennek okát kérdeztem meg, nagyon sokan azzal indokoltak, hogy az első nyelvet már régebb óta tanulják, és sokkal jobban elsajátították az alapokat. Volt, aki azért érezte közelebb magához az egyik nyelvet, mert könnyebbnek találta, vagy mert az adott nyelv nagyobb szerepet játszik a hétköznapi életében. Sokan említették, hogy az angolt azért érzik közelebb magukhoz, mert világnyelvként nagyon hasznos, de többen kifejezték pozitív attitűdjüket a tanult nyelv iránt, és akadtak olyanok is, akik a tanárt jelölték meg indokként. Ebből azt a következtetést vonhatjuk le, hogy egy nyelv iránti érzelmeinket nagyban befolyásolja környezetünk, valamint az is, hogy az integratív vagy az instrumentális motiváció játszik nagyobb szerepet a nyelvválasztásnál, illetve elsajátításának folyamatában. Mindemellett fontos megjegyezni, hogy a legfontosabb tényező, ami befolyásolhatja a véleményünket az az, hogy mennyi időt töltünk az adott nyelvvel, hogy mennyit foglalkozunk vele a mindennapokban, hiszen ha a nyelv elemi része hétköznapjainknak, nagyobb eséllyel lesz pozitív a nyelvről alkotott véleményünk is. 

Jelenleg az első vagy a második nyelv áll hozzád közelebb?


Ezt követően a válaszadó nyelvtanulási szokásait, módszereit vizsgáltam, hiszen (ahogy egy előző kérdés alapján megállapítottam) a nyelvtanulás sikeressége attól is nagyban függ, hogy a nyelvtanuló a szabadidejében és a hétköznapokban milyen mértékben végez az adott nyelvvel kapcsolatos tevékenységeket, ezt viszont a tanuló motiváltsága határozza meg. Tehát összességében elmondható, hogy az, hogy a nyelvtanuló szabadidős tevékenységeiben milyen mértékben jelenik meg a tanult nyelv, jellemzi a tanuló motiváltságát és befolyásolja a nyelvelsajátítás folyamatának sikerességét és ütemét.
Elsőként a tanulónak az iskolai nyelvórára való felkészülési szokásait vizsgáltam a „Mennyi időt töltesz el egy átlagos iskolai nyelvórára való felkészüléssel?” kérdésre adott   válaszok igen változatosak voltak. Ahogy az az alábbi diagramról (7. ábra) is leolvasható, a döntő többség nagyjából 10 – 60 percet tölt el az iskolai nyelvórára való felkészüléssel, de sokan semennyit vagy csak néhány percet foglalkoznak a felkészüléssel, míg egyesek akár másfél, két órát, vagy még ennél is többet tanulnak. Az egyik válaszadó külön kiemelte, hogy esetében a két nyelvnél erősen eltérő felkészülési szokások jellemzőek, melyek a két nyelv iránti jelentősen eltérő motiváltsági szintből fakadnak.

Mennyi időt töltesz el egy átlagos iskolai nyelvórára való felkészüléssel?


A továbbiakban a válaszadó nyelvtanulásának elemeit vizsgáltam. Szinte minden kitöltő válaszában megjelent a szavak, kifejezések tanulása. Többen azt válaszolták, hogy a házi feladat megírásán és a szótanuláson kívül nem szoktak a nyelvvel foglalkozni. Sokan fontosnak tartották ezen felül a nyelvtan gyakorlását és átismétlését, valamint többen írták válaszukban, hogy fogalmazások, levelek írása által gyakorolják a nyelvet. Többen megjelölték az idegen nyelvű zene hallgatását és szövegek fordítását, mint számukra eredményes nyelvtanulási módszert, valamint többen említették a nyelvvizsgákban szereplő vizsgarészek (olvasás és hallás utáni szövegértés, fogalmazás) teljesítéséhez szükséges készségek fejlesztését és gyakorló feladatsorok kitöltését tanulási elemként. Többen kiemelték, hogy számukra a beszédkészség gyakorlása fontos nyelvtanulási elem, illetve a nyelv fonetikájának tanulmányozásával igyekeznek jobban megismerni a nyelvet.
Ebből az a következtetés vonható le, hogy azok a nyelvtanulók, akik nyelvtanulása kizárólag a nyelvórára szükséges feladatok elvégzéséből áll, alacsonyabb motivációval jellemezhetők, hiszen szabadidejükben a lehető legkevesebbet kívánnak a nyelvtanulással foglalkozni. Ezzel ellentétben azok, akik a tanórára való felkészülésen kívül is foglalkoznak a nyelvvel, a fejlődést többnyire a szókincsük bővítésével és beszédkészségük fejlesztésével akarják elérni. Ezek a tanulók alaposabban sajátítják el a nyelv alapjait, így ez a későbbiekben is előnyt fog jelenteni számukra azokkal szemben, akik kevésbé voltak motiváltak már a nyelvtanulás kezdeténél is. Ebből következik, hogy akik magasabb motivációs szinttel rendelkeznek már a nyelvtanulás megkezdésekor, és szabadidejükben is foglalkoznak a nyelvvel, később könnyebben haladnak, így a motivációjuk szintje a nyelvtanulás folyamatának egészében fenntartható marad. Ezzel párhuzamosan azoknak a tanulóknak, akik már a kezdetekben is alacsonyabb motivációval rendelkeznek, és a kötelező feladatokon kívül nem foglalkoznak szabadidejükben a nyelvvel, kevesebb sikerélményben lesz része a nyelvtanulás folyamata során, ami az eleve alacsony motivációjukat még inkább lecsökkenti, s végül előfordul az is, hogy az ilyen fejlődési pályát leíró alanyok motivációjukat idővel teljesen elveszítik. Röviden összefoglalva tehát a nyelvtanulók kezdeti motivációja előre meghatározhatja nyelvtanulásuk sikerességét.
Utóbbi gondolat ellenőrzésére alaposabban megvizsgáltam a tanulók iskolai nyelvórától független nyelvtanulási szokásait. Az előző kérdésekben adott válaszok ellenőrzésére a következő kérdést tettem fel: „Foglalkozol-e nyelvtudásod fejlesztésével a nyelvórán kívül is?” Ahogy az az alábbi diagramról (8. ábra) is leolvasható, 11 válaszadó úgy nyilatkozott, hogy a nyelvórán kívül nem foglalkozik a nyelv elsajátításával, míg ketten azt válaszolták, hogy ritkán foglalkoznak a nyelvvel, és további 2 diák írta, hogy legtöbbször ,,csak igyekszik” foglalkozni tudása fejlesztésével.

Foglalkozol-e nyelvtudásod fejlesztésével a nyelvórán kívül is?


Ezt követően azt vizsgáltam, hogy azok, akik a kötelező iskolai tanórán kívül is foglalkoznak a nyelvvel, ezt hogyan teszik. A válaszokból kiderült, hogy a középiskolások szemében a legnépszerűbb szabadidős, a nyelvelsajátítás folyamatát elősegítő tevékenységek egyértelműen az idegen nyelvű filmek, sorozatok, videók nézése, valamint a zenehallgatás. Ezen felül sokak szokása idegen nyelven olvasni és írni, és akiknek lehetőségük van rá, cserediákokat fogadnak vagy éppen maguk vesznek részt egy ilyen programban. Sokan a barátaikkal idegen nyelven beszélgetnek, ha ugyanazt a nyelvet tanulják. 
Végül, a ,,nyelvtanulási motivációt befolyásoló tényezők” rész lezárásaként arra kértem a kitöltőket, hogy jelöljék meg, melyek a céljaik a nyelvtanulással. Fontos megjegyezni, hogy ebben a részben a válaszadó több opciót is megjelölhetett. Ahogy az a diagramról (9. ábra) leolvasható, a döntő többségnek a céljai közt szerepelt a nyelvvizsga, aminek a magyarázata az lehet, hogy 2020-tól a középiskolásoknak legalább egy, középfokú nyelvvizsgával rendelkezniük kell az egyetemre való jelentkezéshez. Sokak számára a nyelvtanulás így a továbbtanuláshoz, és későbbiekben a munkavállaláshoz fontos, és gyakori célnak számít az érettségi is. Ezzel együtt sokan az adott nyelvet beszélők kultúráját szeretnék megismerni, vagy a célországban tanulni, esetleg munkát vállalni. Mindezzel együtt sokan megjelölték a ,,szeretek nyelveket tanulni” opciót is válaszként, míg akadt olyan válaszadó is, aki bevallotta, hogy csak azért tanulja a nyelvet, mert kötelező.

A nyelvtanulás célja


3. 2.4. A kérdőív második része, az állítások értékelése

Ebben a részben különböző állításokat fogalmaztam meg a válaszadó által iskolai keretek között tanult nyelvekre vonatkozóan, mely állításokkal való egyetértésének mértékét a kérdőívet kitöltőnek egy 1 – 5 skálán kellett értékelnie, melyen az 1 az,,egyáltalán nem értek egyet ezzel az állítással”-t, az 5 pedig a ,,teljes mértékben egyetértek ezzel az állítással” értéket jelöli. Fontos megjegyezni, hogy ebben a részben élesen elkülönítettem az első és a második nyelvre vonatkozó adatokat.
Az első állítás, melyet a válaszadónak értékelnie kellett, a következő volt: „Szeretem ezt a nyelvet”. Az első idegen nyelv esetében, ahogy az a diagramról (1. ábra) is leolvasható, a kitöltők többsége, vagyis 91 tanuló 4 vagy 5-re értékelte ezt az állítást, mely általános nagymértékű egyetértést jelent. Ennek oka a korábbi válaszok alapján az, hogy a nyelvtanulók általában közelebb érzik magukhoz azt a nyelvet, melyet már régebb óta tanulnak, és amely így a mindennapi életükben is szerepel. Mivel több ideje tanulják az első nyelvet, így alaposabb tudásra tehettek szert, vagyis a nyelvtanulási folyamat során ekkorra már több sikerélmény is érhette őket. Ezzel szemben, bár a második nyelvnél is igen pozitív az általános vélemény, sokkal jelentősebb a szórás a válaszok között, több válaszadó jelölt meg alacsonyabb értéket. Ennek az az oka, hogy mivel a második nyelvvel kevesebb ideje foglalkoznak, nyelvi tudásuk még nem elegendő nagyobb, fontosabb sikerélmény szerzésére. Közrejátszhat továbbá az a tényező is, hogy miután többek már magasabb szintű tudásra tettek szert az első idegen nyelvüknél, így szokatlan számukra, hogy újból a nyelvelsajátítás folyamatának legelején állnak. Sajnos sok tanulónál ez a tapasztalat a motiváció elvesztéséhez vagy a motiváció mértékének csökkenéséhez vezethet.
Mindezzel együtt összességében elmondható, hogy a második idegen nyelv esetében is a többség kedveli a nyelvet. Ez azzal magyarázható, hogy a nyelvtanulás folyamatának ezen kezdeti szakaszában az egyik legfontosabb motivációs tényező az ismeretlent megismerni vezérlő kíváncsiság.



Második állításként a következőt kellett értékelni: „Szeretem ezt a nyelvet tanulni.” Megfigyelhető, hogy az első idegen nyelv esetében ennél az állításnál már erősebb a szórás, de az átlagos vélemény még mindig pozitívnak számít. Ezzel párhuzamosan a második idegen nyelv esetében az első nyelvnél tapasztalhatónál még erősebb a szórás, és bár itt is még pozitívnak tekinthető az átlagos álláspont, a válaszok már erősebben hajlanak a negatív hozzáállás irányába. Fontos azonban megjegyezni, hogy a válaszadók véleményét erősen befolyásolhatja az iskolai nyelvórák hangulata és tartalma, valamint a nyelvtanár hozzáállása és tanítási módszerei is. Ezen tényezők vizsgálatára ezért a későbbiekben még kitérek.
Az ezt követő kérdésben a válaszadónak azt kellett értékelnie, hogy mennyire tartja nehéznek nyelvtanulás szempontjából az adott nyelvet. Ezt szintén egy 1 – 5 skálán kellett értékelnie, ahol az 1 a ,,nagyon könnyűnek tartom”-ot , míg az 5 a ,,nagyon nehéznek tartom”-ot jelöli. Megfigyelhető, hogy ennél az állításnál kifejezetten erős szórás jelenik meg mind az első, mind a második idegen nyelvnél. Érdekes megfigyelni továbbá, hogy ennél az állításnál a két nyelv között igen erős kontraszt jelenik meg az általános véleményben, ugyanis míg az első idegen nyelv esetében az átlag 2,59 érték (ami nagyjából a ,,könnyűnek tartom” kategóriába esik), addig a második idegen nyelv esetén ez az érték 3,34 (ami a ,,közepesen nehéz – nehéz kategóriába esik). Ez azzal magyarázható, hogy általában az első idegen nyelvet már több éve tanulják a diákok, mire középiskolába kerülnek, így ekkorra már rendelkeznek egy biztos alaptudással, amire könnyebben építhető további tudás. Ezzel szemben a második idegen nyelvet többnyire középiskolában, az alapoktól kezdik el, ami természetesen sokkal több elsajátítanivaló anyagot jelent. Továbbá ez a szembetűnő eltérés abból is fakadhat, hogy első idegen nyelvként leggyakrabban angolt és németet tanulnak, míg második nyelvként gyakran egy másik nyelvcsaládból származó nyelvet (például spanyolt, olaszt) választanak, melyek felépítésükben (nyelvtani – logikai szinten) jelentősen eltérnek a már régebb óta tanult angol vagy német nyelvtől, így a második nyelv elsajátítása számukra nehezebb lehet.

Ezt követően a válaszadónak a következő állítást kellett értékelnie: Ennek a nyelvnek a tanulása sok sikerélményt ad számomra. Ahogy az a diagramról (7. ábra) is leolvasható, az első idegen nyelv esetén a szórás mértéke jelentősen kisebb, mint az előző kérdésnél, de az átlagos 3,95 érték az állítással általános egyetértést jelent. Ezzel szemben a második idegen nyelvnél nagyobb mértékű a szórás is, de a 3,7 értékű átlagos érték ugyanúgy általános egyetértést jelent az állítással. Tehát elmondható, hogy az első idegen nyelv elsajátításának folyamata során a legtöbben sok sikerélményben részesülnek, míg a második nyelv esetében ennek értéke és általánossága egyaránt csökken.

Ennek a nyelvnek a tanulása sok sikerélményt ad.

Ennek a nyelvnek a tanulása sok sikerélményt ad.


A továbbiakban a kitöltőnek a következő állítással való egyetértésének mértékét kellett értékelnie: „Nekem nagyon fontos, hogy beszéljek ezen a nyelven/megtanuljam ezt a nyelvet.” Ahogy az az ábráról (9. ábra) is leolvasható, az első nyelv esetében a szórás minimális, vagyis szinte mindenki nagyon fontosnak találta, hogy megtanulja a nyelvet. A második idegen nyelv esetében a szórás nagyobb, de még mindig alacsony mértékű. Ezek alapján elmondható, hogy általánosságban szinte mindenki nagyon fontosnak tartja elsajátítani az első idegen nyelvet, míg a második idegen nyelvnél már kevesebben vélekednek így. Ebből az a következtetés vonható le, hogy a középiskolás diákok motivációjában rendkívül meghatározó szerepet játszik az instrumentalitás tényezője, hiszen az első nyelvet (ami általában az angol vagy a német nyelv) jelentősen többen találták fontosnak elsajátítani, mint a második idegen nyelvet. Ezzel együtt az is kiderül, hogy az integrativitásnak mint motivációs tényezőnek is nagy szerepe van, hiszen a második idegen nyelvnél is sokan válaszolták azt, hogy fontos számukra a nyelv megtanulása. Tehát röviden összefoglalva: ebből a kérdésből kiderül, hogy a középiskolások számára mind az instrumentalitás, mind az integrativitás mint motivációs tényezők nagyon fontos szerepet játszanak a nyelvtanulási motivációjukban, de az instrumentalitás enyhén fontosabb motivációs elemnek tűnik a középiskolás diákok szemében.

Nekem nagyon fontos, hogy megtanuljam ezt a nyelvet.


Ezután a következő állítást kellett értékelni: ’Ha megtanulom ezt a nyelvet, okosnak fognak tartani.” Érdekes megfigyelni, hogy míg az első nyelvnél a szórás igen nagy mértékű, és a 3,3 értékű átlagos értékkel a válaszadók összességében nem igazán értenek egyet ezzel az állítással, addig a második nyelvnél a szórás mértéke is alacsonyabb, valamint az átlag 3,6 értékeléssel a kitöltők általános egyetértést fejeztek ki az állítással. Vagyis az első idegen nyelv már szinte alapismeretnek számít, míg a második nyelv egyfajta hozzáadott érték.

Ezek után a következő állítást kellett értékelni: „Szerintem teljesen haszontalan beszélni/tudni ezt a nyelvet.” A válaszokban megfigyelhető az első és a második nyelvhez való különböző hozzáállás, hiszen míg az első nyelvnél az átlag 1,17 érték az állítással igen erős és általános egyet nem értést fejez ki (vagyis szinte mindenki úgy gondolja, hogy a nyelv ismerete mindenképpen hasznos), addig a második nyelvnél az átlag 1,42 érték az előbbinél kevésbé erős egyet nem értést jelent, valamint a szórás mértéke is nagyobb. Vagyis míg az első nyelv ismerete (mely általában angol vagy német) szinte minden tanuló szemében hasznosnak tűnik, addig a második idegen nyelvnél már többen akadtak olyanok, akik a nyelv beszélését haszontalannak gondolják. 

Ezt követően a következő állításokkal való egyetértésének mértékét kellett értékelnie a kitöltőnek: „Szerintem nekem jó a nyelvérzékem; Nincs jó nyelvérzékem, soha nem fogom tudni megtanulni ezt a nyelvet; valamint: Tudom, hogy képes vagyok megtanulni ezt a nyelvet”. Ezekkel a válaszadó nyelvi önbizalmat mint fontos motivációs tényezőt kívántam felmérni. Ahogy az a diagramokról is leolvasható, ezen állításokra érkezett válaszokból is kiérződik a két idegen nyelvhez fűződő érzések és vélemények közti különbség. Míg a ,,Szerintem nekem jó a nyelvérzékem” állításra beérkezett értékelések átlaga 3,69, addig a második nyelvnél ugyanerre az állításra az értékelések átlaga 3,67. Bár az eltérés mértéke nem nagy, jelentése annál fontosabb: a válaszadó középiskolások szemében saját képességeikről felállított képük, elképzelésük akár nyelvenként is változhat. Ez az eredmény kimutatja, hogy annál az idegen nyelvnél, ahol a nyelvtanulót már több sikerélmény érte (hiszen az első idegen nyelvet többnyire már hosszabb ideje tanulják), ott saját képességeiről alkotott képe is pozitívabb. Vagyis ez azt jelenti, hogy amikor a tanuló elkezd egy olyan nyelvvel foglalkozni, amit azelőtt még nem tanult, a kevesebb sikerélmény révén nyelvi önbizalma is csökken. Tehát az egyik nyelvtanulási motivációs tényező csökken, amit csakis azzal lehet kompenzálni, ha egy másik motivációs tényező elég erős ahhoz, hogy semmissé tegye ezt a veszteséget. Vagyis röviden: egy új nyelv elsajátításának elején a nyelvi önbizalom mint a motiváció egy igen fontos eleme csökkenhet a sikerélmény hiányának okán, és ezt a veszteséget a többi motivációs tényező erősségének és dominanciájának növelésével kompenzálhatjuk.
Ez a gyakorlatban annyit jelent, hogy vagy az instrumentális, vagy az integratív motiváció jelentőségét kell növelni a tanulási folyamat elején. Az előbbi tényezőt azonban nem vagy csak nagyon nehezen képes befolyásolni a nyelvtanár. Vagyis a motiváció fenntartásának legkézenfekvőbb és leghatásosabb módja az integratív motiváció növelése és fenntartása, amit a nyelvtanár úgy érhet el, ha a nyelvóra keretein belül sort kerít a nyelvet beszélők kultúrájával, zenéjével való megismerkedésre is. 

Az előző állítást követően a már fentebb említett állításra (Tudom, hogy képes vagyok megtanulni ezt a nyelvet) érkezett értékelésekben nincs nagy különbség a két nyelv között, az első idegen nyelv esetében az átlagos 4,44 értékeléssel, a második nyelvnél az átlag 4,39, ami alapvetően nagymértékű egyetértést jelent az állítással. Ez az eltérés azonban nagy jelentőséggel bír, hiszen bebizonyítani látszik előző feltételezésem, mely szerint egy új, kevésbé régen tanult nyelv esetében a nyelvi önbizalom, tehát a saját képességeinkről alkotott előzetes véleményünk a negatív irányba mozdul el, vagyis mértéke csökken. 

Az előző állítások ellenőrzésére a következő, fentebb már említett állításban (Nincs jó nyelvérzékem, soha nem fogom tudni megtanulni ezt a nyelvet) a negatív oldalról igyekeztem a kérdést megközelíteni. Ennél az állításnál sem volt a két nyelv közti különbség mértéke nagy, üzenete viszont annál fontosabb, ugyanis míg az első nyelvnél az átlag 1,57, addig a másodiknál 1,68. Ez a különbség bizonyítja előző feltevésemet, miszerint a nyelvi önbizalom a régebb óta tanult nyelv esetén magasabb, és a mértéke egy új nyelv tanulásakor csökkenhet, hiszen az első nyelv esetén az alacsony érték általános, nagymértékű egyet nem értésre utal, vagyis a többség úgy gondolja, hogy igenis meg tudja tanulni a nyelvet. A második nyelvnél azonban enyhén magasabb érték azt jelzi, hogy a nem olyan rég óta tanult nyelvnél bizonytalanabbak képességeikben a nyelvtanulók, nyelvi önbizalmuk (a motiváció egyik fontos eleme) alacsonyabb. 

Ezt követően azt szerettem volna ellenőrizni, hogy a nyelvtanulók szerint a nyelvet beszélők kultúrája szerves része-e a nyelvnek. Ezen kérdésem megválaszolására a válaszadónak az alábbi állítást kellett értékelnie: Ahhoz, hogy jól beszéljem ezt a nyelvet, ismernem kell a nyelvet beszélők kultúráját. Érdekes megfigyelni a két nyelvre vonatkozó válaszok közötti szignifikáns különbséget. Míg az első idegen nyelvnél az értékelések átlaga 3,14 (mely az állítással szembeni közömbösséget jelzi általános véleményként), addig a második nyelvnél az átlag 3,42, mely az állítással általános egyetértést jelent. Ez azt üzeni, hogy az első idegen nyelv esetében (többnyire angol vagy német) nem különösebben tartják fontosnak a kultúra megismerését. Valószínűleg ennek az oka az, hogy a magyar fiatalok (középiskolások) körében általános az angol nyelv, így az angol nyelvű országok kultúrájának ismerése. Ezért mivel ez a nyelv és a kultúra szerves része a középiskolás korosztály mindennapjainak, így természetesen mindennapjaikat is nagyban befolyásolja ez a kultúra, így életvitelüket és gondolkodásmódjukat is. Emiatt a mi kultúránk is egyre inkább hasonlít az angol nyelvű országokéhoz, így nem szükséges a nyelvórán külön foglalkozni országismereti témákkal. Ezzel ellentétben a második idegen nyelvnél az átlagos 3,42 értékelés azt mutatja, hogy a nyelvtanulókat nemcsak érdekli a nyelvet beszélők kultúrája (hiszen az nagyban különbözhet a miénktől), hanem a nyelvtanulás folyamata során igényt is tartanak a kultúra megismerésére, hiszen a túlnyomó többség véleménye szerint az ország ismerete szükséges ahhoz, hogy jól beszélhessük az adott nyelvet.


Ezek után arra az előzetes feltevésemre kerestem a bizonyítékot, miszerint a korosztályom (vagyis a mai középiskolások) figyelmét és nyelvtanulási kedvét azzal is fel lehet lendíteni, hogy modern eszközöket von be a tanár a nyelvórákra. Ehhez a kitöltőnek a következő állítást kellett értékelnie: „Szeretem, mikor a nyelvtanárom modern eszközökkel teszi érdekesebbé a tanulást”. A válaszok alapján egyértelműen bebizonyosodott a fentebb említett feltevésem, hiszen az egyetértés mértéke mind az első, mind a második nyelv esetében magasnak számít a 4,15 és 4,28 értékű átlaggal.

Ezek után a kitöltőnek a nyelvtanáráról és a nyelvóráról alkotott véleményére vonatkozóan tettem fel kérdéseket. A ,,Teljes mértékben elégedett vagyok és szeretem az iskolai nyelvórákat ebből a nyelvből.” állításra az értékelések átlaga 3,4 és 3,71. A ,,Szerintem jó az iskolai nyelvtanárom, segítőkész és jól tanít.” állításra az értékelések átlaga 3,6 és 3,79. Az ,,A nyelvtanárom szokott hasznos tippeket adni a hatékony nyelvtanuláshoz.” állításra az értékelések átlaga 3,42 és 3,77. A ,,Szerintem nem jó a tankönyv, amelyből tanuljuk az órán ezt a nyelvet.” állításra az értékelések átlaga 2, 35 és 2,53. Tehát összességében elmondható, hogy a tanulók általánosan elégedettek az iskolai nyelvórákkal és nyelvtanárukkal, szélsőséges vélemények sem pozitív, sem negatív irányban nem jelentek meg.
A követő részben a válaszadónak az (egyéni) nyelvtanuláshoz fűződő hozzáállását szerettem volna felmérni. Ehhez az első állítás, melyet az egyetértésének mértéke alapján kellett értékelnie a válaszadónak a következő volt: Sok lehetőségem van az önálló nyelvtanulásra. Érdemes megfigyelni a két nyelv közti különbséget. Míg az első idegen nyelvnél az átlag 3,93 (mely általános, nagymértékű egyetértést jelez), addig a második idegen nyelv esetén ez az érték 3,26. Ez a különbség azzal magyarázható, hogy angol és német nyelvű tartalmak sokkal könnyebben elérhetők az interneten épp úgy, mint a könyvtárakban is, hiszen világnyelvekként egyre nagyobb teret hódítanak maguknak a hétköznapokban is. Ezzel szemben más európai nyelvű tartalmakat sokkal nehezebb megtalálni, kifejezetten kezdő szintűt. Sok esetben ezeknél a nyelveknél a lehetőségek korlátozottsága (a világnyelvekhez képest) a nyelvtanuló motivációjának csökkenéséhez vezethet, így egy nyelvtanár rendkívül sokat segíthet diákjainak azzal, ha mutat nekik a szintjüknek megfelelő, könnyen elérhető nyelvtanulási forrásokat.

A következő kérdés ehhez a részhez kapcsolódóan a következő volt: „Élvezem, mikor az iskolai nyelvórán kívül is foglalkozom a nyelvvel”. Míg az első nyelvre vonatkozó értékelések átlaga 4,44, mely nagymértékű egyetértést fejez ki az állítással, addig ez az érték a második idegen nyelv esetében 3,66, valamint a szórás mértéke is jelentősen nagyobb. Ez bebizonyítja az előző feltevésemet, miszerint a nyelvórán kívüli nyelvtanulási lehetőségek korlátozottsága ténylegesen a motiváció csökkenését okozhatja.

Ezt követően a válaszadónak a következő állítást kellett értékelnie: „Sokat tanulok zene hallgatásával ezen a nyelven”. Érdekes itt is megfigyelni a két nyelvre vonatkozó értékelések közti különbséget. Az első nyelvnél az átlagérték 3,88 (mely általános egyetértést jelent), míg a második nyelvnél az átlag 2,97. Ez azzal magyarázható, hogy a magyarországi rádióállomásokon gyakran sugároznak angol nyelvű zenéket (hiszen azok világszerte népszerűek), ezzel szemben igen ritka, hogy más európai nyelvű zene világhírű legyen. Vagyis itt is megjelenik a nyelvtanulási források korlátozottsága az angoltól különböző nyelveknél, hiszen ritkán találkozunk más nyelvű zenével a mindennapokban. Továbbá azzal is magyarázható a második idegen nyelvnél az alacsonyabb átlagérték, hogy míg az első nyelvet általában régebb óta tanuljuk, vagyis nyelvi tudásunk elegendő a dalszöveg megértéséhez, addig a második nyelv esetében a nyelvi korlátozottság is megakadályozhatja, hogy idegen nyelvű zene hallgatásával tanulja a nyelvet.

A következő részben a nyelvtanuló nyelvi érzelmi szűrőjének az erősségét mértem fel. Ehhez az első állítás a következő volt: „Félek megszólalni ezen a nyelven”. Természetesen ennél az állításnál igen szembetűnő a különbség, hiszen az első idegen nyelvet már régebb óta tanulják és már alaposan elsajátították az alapokat, míg a második idegen nyelvet még csak kezdő szinten beszélik. Ennek megfelelően az első nyelvnél az átlagérték 2,48, míg a másodiknál 3,2.

A következő állítás: „Félek írásban megnyilvánulni ezen a nyelven”. Ennél az állításnál az első nyelv esetében az átlagérték 2,07, a másodiknál 2,82. Érdekes megfigyelni, hogy a ,,Félek megszólalni ezen a nyelven.” állításnál az értékek magasabbak, vagyis általában az idegen nyelven való beszédtől a nyelvtanulók jobban tartanak, mint írásban megnyilvánulni. Megfigyelhető, hogy a második nyelvnél mindkét esetben magasabbak az értékek, vagyis a második nyelven inkább félnek a válaszadók megnyilvánulni, azonban ez teljesen természetes, hiszen kevésbé rég óta tanulják a második nyelvet, vagyis tudásuk bizonytalanabb. Ugyanakkor érdemes megjegyezni, hogy ezek az értékek egyik esetben sem túl magasak, vagyis a nyelvtanulókban többnyire nincs irracionális félelem az idegen nyelven való megnyilvánulással szemben.

Ehhez a részhez tartozóan fel szerettem volna mérni, hogy a válaszadók hogyan viszonyulnak az ismeretlen szavakhoz. Ehhez az első állítás a következő volt: Csak akkor értek meg egy szöveget ezen a nyelven, ha (magamban) lefordítom. Érdekes megfigyelni a két nyelvre érkezett válaszok közötti erős kontrasztot, ellentétességet. Míg az első nyelvnél az átlag 2,22, mely általános egyet nem értést fejez ki, addig a második idegen nyelv esetében az átlag 3,35, mely egyetértést fejez ki. Ez a különbség a nyelvek megismerésével eltöltött különböző hosszúságú időből fakad, és természetes, hogy a nyelvelsajátítás folyamatának elején lefordítás nélkül a nyelvtanuló nem érti meg a szavakat, a szöveget.

A következő állítás: „Egy ismeretlen szó vagy kifejezés esetén jobban szeretem, ha a tanárom megmondja a magyar megfelelőjét, mint ha körülírja vagy elmagyarázza a nyelven”. Ez az állítás mindkét nyelv esetében igen megosztónak tűnik, de a második nyelv esetében az átlagérték (3,1) valamennyivel magasabb volt, mint az elsőnél (2,53). Ennek az lehet az oka, hogy nyelvtudásuk még bizonytalanabb, és nem biztos, hogy megértik a nyelvtanár magyarázatát az idegen nyelven. 

A következő állítás: „Ki tudom következtetni egy számomra ismeretlen szó jelentését a szövegkörnyezetből”. Az ennél az állításnál is fellépő különbség a két nyelv között is a nyelvi korlátozottságból fakad. Az első nyelvnél az átlagérték 4,09 (mely egyetértést jelent), a második nyelvnél 3,32. 

Ehhez a részhez az utolsó állítás a következő volt: „Ha nem ismerek egy szót a szövegből, egyből leblokkolok és leragadok”. Ahogy az az ábráról (41. ábra) is leolvasható, az első nyelv esetében egyáltalán nem jellemző ez a tapasztalat, az átlagérték 1,76, amely erős egyet nem értést fejez ki.  Ezzel ellentétben a második nyelvnél magasabb az érték (2,18), de még mindig alacsonynak számít.

Összességében elmondható, hogy a második nyelvnél végig magasabbak voltak a nyelvi korlátozottságra utaló értékelések, ez azonban teljesen természetes, hiszen a második nyelvet kevesebb ideje tanulják a diákok. Fontos megjegyezni, hogy az értékek egyetlen nyelv esetén sem voltak túl magasak, szélsőségek nem jelentek meg, vagyis az iskolai nyelvóra fel tudja készíteni a tanulókat az idegen nyelven való megnyilvánulásra, és nem jelentkezik a diákoknál ettől való irracionális félelem.
A kérdőív utolsó szakaszában azt szerettem volna felmérni, hogy a diákok szemében mi a legfontosabb nyelvtanulási elem a nyelvelsajátítás folyamatának során. Ehhez az első állítás, melyet a kitöltőnek egyetértésének mértéke alapján kellett értékelnie a következő volt: „Ennek a nyelvnek a megtanulása során számomra az a legfontosabb, hogy mások megértsenek, még akkor is, ha nem mindent tudok tökéletesen”. Látható, hogy mindkét nyelv esetében az egyetértés mértéke igen magas, az átlagérték az első nyelvnél 3,96, a másodiknál 4,22. Az eltérés oka az, hogy az első nyelvnél (mivel régebb óta tanulják) már biztosan elsajátították az alapokat, így a nyelvelsajátítás folyamatában többnyire már a nyelvtudás tökéletesítésénél tartanak, míg a második nyelvnél (mivel még kezdő nyelvtanulók) az alapok elsajátításával foglalkoznak, így a tanulás ezen szakaszában a cél magunk megértetése az idegen nyelven.

A következő állítás: „Ennek a nyelvnek a megtanulása során számomra az a legfontosabb, hogy tökéletesen beszéljem a nyelvet”. Az első nyelvnél az átlagérték 3,6, a második idegen nyelvnél az átlag 3,31. A különbségnek a magyarázata ugyanaz, amit fentebb is kifejtettem: abból fakad, hogy a két nyelvnél a nyelvelsajátítás különböző szakaszaiban járnak. A válaszokból kiderül, hogy összességében a nyelvtanulóknak céljuk az alapos (tökéletes) nyelvtudás elérése.


Ezután az állítás, melyet értékelnie kellett a válaszadónak a következő volt: „Ennek a nyelvnek a megtanulása során számomra az a legfontosabb, hogy sok szót ismerjek”. A válaszokban megmutatkozik, hogy a nyelvtanulók fontosnak tartják szókincsük bővítését (az első nyelvnél 3,84, a másodiknál 3,68 az átlagérték), azonban nem tartják a nyelvtudás legjelentősebb részének.



És végül, a kérdőív utolsó állítása a következő volt: Ennek a nyelvnek a megtanulása során számomra a nyelvtanozás a legfontosabb. Az értékelésekből kiderül, hogy a nyelvtanulók bár fontosnak tartják a nyelvtan megtanulását, egyáltalán nem tekintik ezt a nyelvtanulás legfontosabb részének (hiszen ahogy az előző válaszokból is kiderült, fontosabb számukra először az alapok biztos elsajátítása és saját maguk megértetése, és csak ezután lesz céljuk nyelvtudásuk tökéletesítése). Az első idegen nyelv esetében az átlag 2,82, a második nyelvnél pedig 3,11. A különbség oka az, hogy a második nyelvnél a tanulási folyamat elején az alapok biztos elsajátításába a nyelvtan alapjainak megtanulása is beletartozik.
Tehát e rész válaszaiból kiderült, hogy a nyelvtanulók szemében egyik nyelvtanulási terület sem emelkedik ki a többi közül, számukra minden terület egyidejű fejlesztése a legfontosabb. Valamint az is kiderül, hogy a nyelvtanulók célja változik attól függően, hogy a nyelvelsajátítás folyamatának mely szakaszában járnak. A nyelvtanulás kezdetén az alapok biztos elsajátítása a céljuk, majd ezután a nyelvtudásuk komplex, minden területre kiterjedő fejlesztésére törekednek. Fontos azonban, hogy semelyik szakaszban nem emelkedik ki egy nyelvtanulási terület sem a többi közül, vagyis a tanulók épp olyan fontosnak tartják beszédkészségük fejlesztését a kezdő szakaszban is, mint amikor már biztosan tudják az alapokat; valamint a diákok szemében az idegen nyelv nyelvtanának ismerete nem olyan hangsúlyos, mint például a szókincs bővítése. Ezért egy nyelvtanár sokat segíthet diákjainak azzal, ha figyelembe veszi eltérő céljaikat a különböző nyelvelsajátítási szakaszokban.
4. Összegzés

A kérdőívet kitöltő középiskolások válaszaiból kiderült, hogy motivációjukban leginkább az integrativitás és instrumentalitás tényezői határozzák meg a nyelvválasztással és nyelvtanulással kapcsolatos döntéseiket, az instrumentális motiváció szerepe azonban jelentősebb a korosztály tagjainál, ugyanakkor elmondható, hogy a válaszokban az integrativitás is fontos tényezőként jelenik meg.
Megállapítható, hogy azok a nyelvtanulók, akik a nyelv és beszélői iránti pozitív attitűd alapján választották ki a nyelvet, később kisebb arányban bánták meg választásukat. Vagyis az integratív beállítottsággal jellemezhető nyelvtanulók motivációja erősebbnek és hosszabb ideig fenntarthatónak bizonyul, mint azon nyelvtanulók motivációja, akik az instrumentalitás tényező alapján választanak nyelvet.
Továbbá levonható az a következtetés is, miszerint egy nyelv iránti érzelmeinket befolyásolja az, hogy melyik motivációs tényező határozza meg nyelvválasztásunkat és –tanulásunkat, valamint az, hogy mennyi időt töltünk az idegen nyelvvel, vagyis hogy a nyelv milyen mértékben része mindennapjainknak. Ezek alapján, ha az idegen nyelv elemi része hétköznapjainknak, nagyobb eséllyel lesz a róla alkotott véleményünk is pozitív, valamint sokkal közelebb érezzük magunkhoz a nyelvet.
Emellett kiderült az is, hogy a nyelvtanuló motivációja jellemezhető az alapján, hogy szabadidejében mennyit foglalkozik a nyelvvel, s ez nagyban befolyásolhatja nyelvtanulásának sikerességét és ütemét is. Ez alapján elmondható, hogy az alacsony motivációval jellemezhető nyelvtanulók már a nyelvelsajátítás folyamatának legelején is a lehető legkevesebbet akarnak a nyelvtanulással foglalkozni szabadidejükben. Vagyis nyelvtanulásuk csak az iskolai nyelvórára feltétlenül szükséges feladatok elvégzéséből áll, így az alapokat sem tudják biztonsággal elsajátítani. Emiatt számukra a nyelvtanulás egyre nehezebb lesz, és kevés sikerélményben lesz részük. Mindez motivációjuk mértékének további csökkenését vonja maga után. Ezzel szemben a nagyobb mértékű motivációval jellemezhető nyelvtanulók szabadidejükben is sokat foglalkoznak a nyelvvel. Ezek a diákok a fejlődést többnyire beszédkészségük és szókincsük fejlesztésével kívánják elérni, ezzel mélyebben elsajátítva az alapokat. Ennek eredményeképp később számukra könnyebb lesz a nyelvtanulás, így motivációjuk hosszú távon fenntartható marad. Vagyis a nyelvtanulók kezdeti motivációjának mértéke előre meghatározza nyelvtanulásuk sikerességét.
A kutatás egy másik eredményében szintén az idő játszik kulcsfontosságú szerepet. A két nyelvről alkotott vélemények közti különbség rávilágított arra, hogy a nyelvtanuló motivációja nem konstans, hanem állandóan változik különböző befolyásoló tényezők hatására.
Az egyik tényező a nyelv tanulásával töltött idő. A diák minél régebb óta tanul egy nyelvet, annál több sikerélmény érheti. Ennek megfelelően amikor egy új nyelvet kezd el tanulni, a kezdeti lelkesedés (hiszen a nyelvelsajátítás folyamatának kezdeti szakaszában az ismeretlent megismerni vágyó kíváncsiság motiválja a tanulót) visszaesése után a motiváció szintje csökkenhet, mivel a pillanatnyi nyelvtudás és az idegen nyelvvel töltött kevés idő miatt még nem igazán lehet a nyelvtanulónak sikerélményben része. Továbbá hozzájárulhat a motiváció csökkenéséhez az is, hogy egy második, harmadik, stb. idegen nyelve esetében a tanuló már többnyire sikeresen elsajátított egy idegen nyelvet, de most megint a nyelvelsajátítás folyamatának legelején áll.
Egy másik tényező a nyelvi önbizalom mint motivációs elem. A fentebb leírt helyzet bekövetkeztekor (mivel a nyelvtanulót nem éri sikerélmény) saját nyelvi képességeiről alkotott véleménye is kedvezőtlenebb lesz. Vagyis az egyik motivációs tényező mértéke csökken, amit csakis egy másik tényező mértékének növelésével lehet kompenzálni. Ez a gyakorlatban annyit jelent, hogy a nyelvtanárnak érdemes a nyelvóra keretein belül foglalkozni a nyelvet beszélők kultúrájával, szokásaival, zenéjével, stb. az integratív motiváció növelésének érdekében. Egy másik kérdésből kiderült, hogy a nyelvtanulók az angoltól különböző nyelveknél a kultúrát a nyelv szerves részének tartják, így nemcsak érdekli őket, hanem igényt is tartanak a kultúra megismerésére. Továbbá kiderült, hogy a középiskolás korosztály figyelmét és nyelvtanulási kedvét azzal is fel tudja lendíteni a nyelvtanár, ha modern eszközöket is használ a nyelvórán.
A harmadik tényező a nyelvórán kívüli nyelvtanulási lehetőségek korlátozottsága. Az angoltól különböző nyelvű tartalmakat, főleg olyat, amelyet egy kezdő nyelvtanuló is megért, nehéz találni interneten vagy könyvtárban, és sajnos ezzel is csökken a nyelvtanuló esélye a nyelvi sikerélményre. Ez a jelenség a diák motivációjának csökkenését eredményezheti, ezért egy nyelvtanár sokat segíthet tanulóinak azzal, ha szintjüknek megfelelő, a nyelvórától független nyelvtanulási forrást mutat nekik.
Valamint még az is kiderült, hogy a diákok nyelvtanulási céljai is változnak attól függően, hogy a nyelvelsajátítás mely szakaszában tartanak. A kezdeti szakaszokban céljuk az alapok biztos elsajátítása, ebben a szakaszban inkább arra helyezik a hangsúlyt, hogy megértsék őket, mintsem hogy mindent tökéletesen mondjanak. Ezután céljuk nyelvtudásuk tökéletesítése lesz, de elmondható, hogy összességében a tanulók célja az alapos (tökéletes) nyelvtudás elérése.
Ezek mellett fontos megjegyezni, hogy a tanulás egyik szakaszában sem tartják fontosabbnak egyik nyelvtanulási területet a másiknál, vagyis végig nyelvtudásuk komplex, minden területre kiterjedő fejlesztése a fontos számukra. Ennek megfelelően a nyelvtanulás kezdeti szakaszában is éppen olyan fontos számukra a beszéd- és íráskészségük fejlesztése, mint bármelyik másik szakaszban. Ezért egy nyelvtanár azzal is sokat segíthet diákjainak, ha figyelembe veszi eltérő törekvéseiket a nyelvtanulás különböző szakaszaiban.
Természetesen kutatásom nem szűk mintán készülhetett el, de számomra mindenképpen tanulságos és érdekes volt.
Véleményem szerint hasznos lenne elvégezni ugyanezt a felmérést néhány év múlva is, hiszen munkám csak egy pillanatképet volt képes rögzíteni a mostani állapotról, jelenlegi kortársaim egy kis csoportjáról. Bízom benne, hogy további tanulmányaim során lehetőségem lesz a tudományos munkát folytatni, néhány év múlva már nem középiskolásként, hanem egyetemistaként.

